lflage/wiki-talks huggingface dataset:
Vita:Felcsúti Fehér Tigrisek Kempo Harcművészeti Sportegyesület

message: a 2017 októberében lefolytatott törlési megbeszélés eredményeképpen. Szilas vita 2017. november 3., 10:50 (CET)
thread_title:  A törlési megbeszélés eredménye: törölve
Vita:Borzas kúpvirág

message: A The Plant List  és  források szerint, a következő taxonok Unresolved-ként szerepelnek. DenesFeri vita 2017. október 24., 12:31 (CEST)
*Centrocarpha hirta (L.) D.Don ex G.Don
*Helianthus hirtus (L.) E.H.L.Krause
*Rudbeckia lanceolata Bisch.
*Rudbeckia serotina var. corymbifera (Fernald) Fernald & B.G.Schub.
*Rudbeckia serotina var. lanceolata (Bisch.) Fernald & B.G.Schub.
*Rudbeckia serotina var. sericea (T.V.Moore) Fernald & B.G.Schub.
thread_title:  Unresolved
Vita:Magyar Kempo Szövetség

message: Ez a szöveg nem lexikoncikk számára készült. Az OTRS csupán annyit jelent, hogy szerzői jogi gondok nincsenek a szöveggel. De más gondok lehetnek és vannak is.
1 éve senki sem nyúlt hozzá érdemileg. (Az a vicc határát súrolja, hogy a Szövetség megalakulása egy másik cikkből lenne megismerhető - amit azóta sem  írt meg még senki... ) 
A cél az lenne, hogy a különleges ismereteket, mint pl. e cikk témáját is gondosan fogalmazott, informatív szövegből ismerhesse meg az olvasó. Az éppen induló Szögyényi László szócikkben szerepel piros linkként, tehát megíratlanul a kempo grappling kifejezés - mi a viszonya ennek a jelen cikk témájához?
Ennek a szövegnek a része a kempo reklámszövege - de minek? Egy lexikon nem "küldetéssel", hanem leírásokkal, tényekkel foglalkozik.
Annak kellene rendbe hoznia a cikket, aki ért is a témához.--Linkoman vita 2018. december 17., 14:30 (CET)
thread_title:  Lektorálandó, mert... 

message: ... itt megtalálható, esetleg máshova bedolgozható.
A kempo küldetése
A kempo harcművészet megtanítja az embert arra, hogy erős legyen mentálisan és fizikálisan egyaránt. Elsődleges célja, hogy űzője tiszta erkölcsű, kiegyensúlyozott személyiség legyen, aki szükség esetén képes megvédeni saját és embertársai testi épségét. A versenyeztetés által ezen emberek sikeressé válhatnak hazai és nemzetközi porondon, amely Magyarország küzdősport-imázsának javításához vezet, míg a sportoló élete kiteljesedik ezen örömteli élményekkel. Önbizalmat ad, amivel sikeresebbé válhat a tatamin kívüli életben is, legyen szó magán vagy üzleti vonatkozásról.
Kempo a médiában
Napjainkban állandó megjelenése van a magyar kempo harcművészeti stílusnak az ország egyik legnépszerűbb sportcsatorna-hálózatában. A Kempo Magazin havi rendszerességgel tudósít a különféle kempo versenyekről. Pecsuvácz Péter szerkesztő-műsorvezető világ- és Európa-bajnokságokra, rangos nemzetközi viadalokra, hazai felnőtt és utánpótlás tornákra kalauzolja el a sportbarátokat adásról adásra. A tv-műsor látható a Sport 1, a Sport 2 és a Sport M csatornákon, valamint visszanézhető a Youtube és Facebook közösségi oldalakon. Továbbá ezen tudósítások gyakran megjelennek a Hír TV és az Echo TV sportműsoraiban is. A jelentős hazai eseményekről élő online közvetítéssel lehet tájékozódni az interneten keresztül. Ezek nézettsége a rendezvény nívójától függően akár több tízezer is lehet. Országos hírportálok, rádióállomások, nyomtatott újságok (DIGI Sport, M4 Sport, Echo TV, M1, Duna TV, Nemzeti Sport, Lokál, Bors, Magyar Nemzet, Magyar Budo, Kossuth Rádió, Petőfi Rádió, Rádió 1, Origo.hu, Index.hu) szintén beszámolnak a kempo stílus legérdekesebb történéseiről.
Még utánanézek, hogy kempo vagy kempó. – Vépi vita 2020. február 11., 10:26 (CET)
thread_title:  Ami nem tartozik a cikkhez...
Vita:Fekete Párduc (film)

message: Korrektúra szükséges. Ezt a filmet most sokan fogják keresni az Oscar-jelölés miatt, és borzalmas ez a szöveg. "beköpte", "elnyomás és kirekesztés alatt állnak" és társai. Iszonyú magyartalan az egész, sokszor teljesen logikátlan mondatokkal, ráadásul a Cselekmény rész egyszerűen túl hosszú. A Wikipédia nem olvasónapló. Xia  Üzenő  2019. január 25., 13:50 (CET)
thread_title:  Korrektúra
Vita:Európa-játékok

message: A hivatkozások botos javítását megcsinálom holnap. – Porrimaeszmecsere 2023. január 12., 23:04 (CET)
thread_title:  Hivatkozások 

message: A címszóról a Wikipédia:Kocsmafal (nyelvi)/Archív168#A kontinentális "olimpiák" elnevezései szakaszban volt megbeszélés 2019 októberében.  – Joey  üzenj nekem 2023. június 23., 10:17 (CEST)
thread_title:  Elnevezés
Vita:Goals against average

message: Rémes szöveg.
Indokolatlan az angol kifejezés a szócikk címében, mivel a magyar sportnyelvben is ismeretes ez a fogalom. 
A "bekapott gól" a "kapott gól" helyett nevetséges köznyelvi megfogalmazás. A "hálóőr" viszont egy finomkodó kifejezés a kapus helyett - előkelőbben hangzik?
A témaválasztás túl szűknek tűnik. jobb lenne a Gólátlag, mert abban a rúgott/dobbot/ütött stb. gólok is szerepelnek.--Linkoman vita 2018. január 6., 19:28 (CET)
thread_title:  Rémes szöveg
Kategóriavita:Osztrák Néppártjának tagjai

message: Ez a név sehogy sem stimmel, vagy "Ausztria néppártjának tagjai" vagy "Az Osztrák Néppárt tagjai" lenne szerintem megfelelő... JSoos vita 2017. október 27., 13:49 (CEST)
* Megvan: :Kategória:Az Osztrák Néppárt tagjai. Akela vita 2021. július 8., 18:42 (CEST)
thread_title:  Megnevezés
Vita:Kern Pál

message: Az angol nyelvű Wikipedia szerint a galíciai Chlebovice falunál érte a sebesülés. Ilyen névvel a Wikipedia csak egy kelet-csehországi falut hoz és csak cseh és lengyel nyelven. Ez a terület azonban nem volt háborús hadszíntér. Van esetleg egy galíciai Chlebovice is, avagy téves ez az információ? – Andreas vita 2020. szeptember 14., 22:40 (CEST)
thread_title:  Sebesülésének helyszíne
Vita:Kasub nyelv

message: Ezt egy fordítóprogrammal fordították? – Adam bozso vita 2017. október 28., 14:46 (CEST)
Nem, ezt egy lengyel szekesztő írta magyarul. Gondolom nem tökéletes a magyarságra, de nélküle meg cikk nem lenne... - Gaja   2017. október 28., 18:55 (CEST)
thread_title:  Szöveg
Vita:A Katalán Köztársaság kikiáltása 2017-ben

message: Az infobox egyáltalán nem említi, hogy nem létező államról van szó, pedig ez a legfontosabb információ. Az angol Wikipédián persze szerepel az infoboxban, hogy el nem ismert/vitatott, nálunk meg nem!
Az pedig kifejezetten nevetséges, hogy egy senki által el nem ismert alakulatról országonként írjuk meg, hogy X nem ismerte el és Y sem. Vannak viszont országok, amelyek eddig is kijelentették, hogy nem fogják elismerni. Tehát nem semleges úgy beállítani, mintha rövidesen várni lehetne, hogy a Spanyol Királyságból kiszakított entitást önálló államként ismerik el.--Linkoman vita 2017. október 29., 00:46 (CEST)
De facto köztársaság? Ez egy marhaság. Spanyolország királyság és nincsenek köztársaság államformájú részei. Az egész önálló állami képzelgést össze kellene vonni a megfelelő szócikkel.--Linkoman vita 2017. október 29., 19:22 (CET)
Ha nem tetszik, ajánlom figyelmedbe a Donyecki Népköztársaság cikket. Én úgy tudom, hogy a magyar infoboxokban nincs "vitatott" mező, mellesleg a donyeckes cikkben sem említi az infobox, hogy vitatott lenne, mivel ez a cikkből derül ki.
"Ezidáig a következő országok utasították vissza nyíltan Katalónia elismerését legitim szervezetként, és támogatták Spanyolország területi integritását." Szerintem ez a mondat nem úgy állítja be, mintha az ezalatt listázott országok Katalónia elismerésére készülnének.
"Spanyolország királyság és nincsenek köztársaság államformájú részei." Igen, de a Katalán Köztársaság, mint neve is mutatja, egy köztársaság, amely nem Spanyolország részeként, és nem VI. Fülöp alattvalójaként tekint önmagára. Amíg a spanyol kormány nem veszi át az irányítást a tartomány felett, addig egy de facto (gyakorlatilag) köztársaságról beszélünk. Magyar és nemzetközi szempontból Katalónia de jure (jogilag) viszont továbbra is a Spanyol Királyság része, koronás fővel az élén.
"Az egész önálló állami képzelgést össze kellene vonni a megfelelő szócikkel." Ha az angol és további 39 wikin van a Katalán Köztársaságnak önálló cikke, a magyaron miért ne lehetne?
Végül, de nem utolsósorban, mint az alul le is van írva, a szócikk az angol Wikipédia október 27-i fordításán alapul, amely változott az elmúlt pár napban. Ha a változtatásokat frissíteni szeretnéd, ebben senki nem akadályoz meg. A tartalmi kritikáidat pedig légy szíves, oszd meg a nemzetközi, angol nyelvű szerkesztőkkel is.– Krmarci vita 2017. október 30., 20:55 (CET)
replies: text: Az angol Wiki infoboxából kiderül, hogy "vitatott", a magyar infoboxból ez hiányzik. Tehát a magyar Wikipédiában kellene valamit csinálni, hogy ne legyen az infobox megtévesztő.
Megtévesztő infobox nem maradhatnak a Wikipédiában. A megtévesztés a hazugság egyik formája.
Az lépjen, aki erőlteti, hogy önálló cikk legyen, csak azért, mert más Wikipédiákon ez a helyzet.--Linkoman vita 2017. november 1., 09:58 (CET)
thread_title:  Megtévesztő infobox
Vita:Ianis Stoica

message: Hol? A román első osztályban? – Vépi vita 2017. október 30., 13:01 (CET)
thread_title:  A román labdarúgás legfiatalabb gólszerzője 

message: Erről a cikkről 2017 októberében törlési megbeszélés folyt, amelynek eredményeképpen a cikk megmaradt.– Szilas vita 2017. december 29., 19:37 (CET)
thread_title:  Törlési megbeszélés lezárása
Vita:Matuz Ádám

message: Most látom, egy ismeretlen ismerős cikket írt rólam. Bár nem tudni ki állhat az IP mögött, ismeretlenül is köszönöm neki. Ha megengeditek, belejavítok picit a cikkembe. – Stephanmattheisen vita 2017. november 25., 09:51 (CET)
replies: text: Na ez elkerülte a figyelmemet. Gondolom nem kell mondani, de a TMB jelölés nem Stephanmattheisen szerkesztőnek szól. Ha vannak forrásaid, segítek felturbózni a cikket, de azok nélkül szerintem még nem elég. Mindemellett a cikket elolvasva gratulálok az IRL tevékenységedhez, és köszönöm az ittenit. Üdv: Piraeus vita 2018. február 8., 12:39 (CET)
thread_title:  Köszönet 

message: A cikkben felsorolt források nem támasztják alá a cikk állításait, a felsorolt források nem a cikkalany életét tárgyalják, azok többségében említésszerű találatok vannak. --Pallertithe cave of Caerbannog 2018. február 8., 07:51 (CET)
thread_title:  Nincs forrás sablon indoklása 

message: Wikipédia:Törlésre javasolt lapok/Matuz Ádám. – Pagony foxhole 2018. március 10., 01:42 (CET)
thread_title:  Törlési megbeszélés eredménye
Vita:Az Oltári csajok epizódjainak listája

message: Nem lesz ez így jó... Nézd meg előbb, hogy kell szerkeszteni. OsvátA Palackposta 2017. október 30., 10:22 (CET)

message: a 2023 novemberében befejezett törlési megbeszélés eredményeképpen.– Szilas vita 2023. december 6., 12:58 (CET)
thread_title:  A törlési megbeszélés eredménye: törölve
Vita:Széphalom (település)

message: A Hosszúláz szócikkből, amire a Láz (egyértelműsítő lap) is mutat hivakozásként, ide: Széphalomra irányít át, de nem derül ki a szócikkből, hogy miért. Lásd még: Széphalom-Hosszúláz megszűnt keskenynyomközű vasúti megállóhely adatlapja Capras Dávid vita 2018. április 16., 15:25 (CEST)
thread_title:  Hosszúláz
Vita:Volkswagen autók listája

message: Koncepció nélküli horror lista, a Digifant az egy motorvezérlőcsalád (Motorsteuergeräte-Baureihe), a Škoda Vision E ugyan a konszernhez tartozik, de nem a márkához, a MAN TGE szintén (ennyi erővel az összes Škoda, Audi, Lamborghini, Porsche, M.A.N., SEAT is benne lehetne), a Volkswagen Golf nem a Käfer utódja, hanem egy önálló párhuzamos család, a különböző marginális, obskúrus, piacorientált felszereltségi szintek önálló modellként jelennek meg (Volkswagen Jetta Night, Volkswagen Jetta Pionier, Volkswagen Polo Playa), a Schwimmwagen nem utódja a Kübelwagennek, hanem derivátja a Passat generációk hiányosan összefüggéstelenül, a Passatnak nem elődje az SP2, az égvilágon semmilyen köze sincs egymáshoz a két modellenek, a Transporter generációk össze-vissza vannak, például a Typ2 már bőven Transporter modellnévvel (is) futott, a olyan jelentős modellderivátok, mint a Bus, Carevelle, Multivan nincsenek a listában. Teljesen értelmetlen és használhatatlan ez a lista. Mire ezt leírtam, közben eldöntöttem, hogy TMB-re viszem. --Pallertithe cave of Caerbannog 2017. október 31., 06:37 (CET)
thread_title:  Horror sablon indoklása 

message: a 2017 novemberében lefolytatott törlési megbeszélés eredményeképpen. – Szilas vita 2017. december 10., 17:44 (CET)
thread_title:  A törlési megbeszélés eredménye: törölve
Vita:Klein Dávid

message: Van egy "Kritika" nevű szakasz, ami hivatkozik egy hosszú, valóban kritikus hangvételű cikket ("Kamugép vagy bölcs hegymászó az Everestről lejövő Klein Dávid?"). De ami itt idézve van belőle, hogy "X expedíción vett részt, de csak Y esetben jutott fel a csúcsra", az nem kritika. A visszafordulás teljesen normális, a hegymászóknak mindig mérlegelniük kell, a biztonságot maximálisan szem előtt tartva, hogy tovább tudnak-e menni, vagy nem. 
A cikkben a valódi kritika arról szól, hogy több olyan, nem sokkal a kezdete után meghiúsult expedíciót is szervezett, melyek nemzetközi tapasztalatok alapján eleve teljesen irreális célt tűztek ki. Ezt megpróbáltam átjavítani, de visszavonta a moderátor. 
Szerintem ebben a formában a "Kritika" szakaz hibás. Azt a hamis benyomást kelti, hogy a hegymászóknak valamiféle elvárt sikerességi kvótája lenne. Madacs vita 2023. június 25., 21:46 (CEST)
Hol írja, amit állítasz? Nem találtam. A szakaszcímet is át lehet írni, ha az a baj. – Bean49 vita 2023. június 25., 22:59 (CEST)
thread_title:  "Kritika"?
Vita:A Teen Wolf – Farkasbőrben epizódjainak listája

message: Változtatott epizódlista. Lydia005 vita 2017. október 31., 11:38 (CET)
5-6. évad. Lydia005 vita 2017. október 31., 11:47 (CET)
thread_title:  Teen Wolf-Farkasbőrben
Vita:Magyar tollaslabda-csapatbajnokok listája

message: Hiányoznak a 2012-nél újabb eredmények (ha vannak). Ha nincsenek, nyugodtan eltávolítható a kihelyezett sablon. Alfa-ketosav vita 2023. július 2., 19:33 (CEST)
thread_title:  Elavult, mert…
Vita:Pneumatika

message: Közelebb kellene hozni tatalmilag a Pneumatikához. Javítandó az is, hogy csak egyetlen gyártó termékeiről szó, és ezért reklám-gyanús.
Én kiterjeszteném a Pneumatikus automatika fogalomkörére (szabályozás, irányítás, stb.) MZ/X vita 2017. október 31., 15:41 (CET)

message: A pneumatika csak kis részben szól vezérlésről és szabályozásról. A sűrített levegővel működtetett gépek hajtóművek motorok, stb. szintén pneumatika. Legalább olyan gyakoriak mint a szabályozások. – SepulturaP's.box 2017. október 31., 18:59 (CET)
Nem hibás. Az irányítástechnikából ezt a témát egy féléven át tanultam a Műegyetemen. Más kérdés, hogy szükség van-e erről önálló szócikket írni. A Festo még pneumatikus kijelzőt ("lámpát") is gyártott. MZ/X vita 2018. április 18., 21:47 (CEST)
thread_title:  Hibás definíció 

message: Az április 18-ai névtelen szerkesztést törölni kellene, hogy a szócikk ellenőrzötté váljék. Hogyan? MZ/X vita 2018. április 26., 18:16 (CEST)
thread_title:  Névtelen szerkesztés visszaállítása
Vita:Tóth Anikó Dóra

message: Hol vannak a független források? Továbbá: azt mondja, „Elsősorban riport- és mesekönyveket ír”, de a Megjelent könyveknél egyetlen cím, az is mindössze két hónapja jelent meg. – Vépi vita 2017. november 1., 06:45 (CET)
thread_title:  Kérdések
Vita:Dávid Gyula (fizikus)

message: Ki tudna segíteni valaki a születési adatok forrásával? Egy éve vagy több mint egy éve megtaláltam valahol, amit mára törölhettek. Kösziǃ
– ZorróAszter vita 2017. november 2., 23:50 (CET)
Javítottuk a születési és a családi adatokat. A forrás én vagyok :) - dgy
Köszönjük a javításokat :) Alensha 2017. november 21., 21:28 (CET)
Kedves DGYǃ
Én is köszönöm.
Hamarosan leklikkeli egy adminisztrátor, és akkor mindenki a javítottat látja majd.
– ZorróAszter vita 2017. november 22., 10:12 (CET)
thread_title:  Születési adatok
Vita:Doppingellenes Világszervezet

message: Azért tettem rá lektor sablont, mert ez kiegészítésre és frissítésre egyaránt rászorul. Apród vita 2020. szeptember 19., 22:18 (CEST)
thread_title:  Lektor 

message: -- Linkoman vita 2022. december 16., 15:02 (CET)
thread_title:  nincs infobox
Vita:Podbanszkó

message: A probléma csak az hogy pl. az olyan adatbázisban mint az adtplus a Podbanszkó/Pod-banszko-ra van több mint száz találat magyar nyelvű forrásokból a 19. századtól gyakorlatilag máig, addig a Bányaaljára van 9, abból egy 1920-ból a többi pedig nem is Kokavára vonatkozik... Taz vita 2021. április 19., 01:43 (CEST)
thread_title: Bányaalja vs Podbanszko
Vita:Szinaja

message: Miért is Szinaja ez, és nem Sinaia? Eredeti román nevet miért írunk át? – Pagony üzenet 2024. január 11., 20:35 (CET)
replies: text: Itt volt szó róla: Wikipédia:Kocsmafal (nyelvi)/Archív194#Sinaia. Hkoala  2024. január 11., 20:51 (CET)
replies: text: :Köszönöm. Nem értek egyet. Pagony üzenet 2024. január 11., 21:08 (CET)

text: :Most megnéztem a 2017-es Magyar helyesírási szótárban: 471. o., Sinaia. Pagony üzenet 2024. május 14., 11:50 (CEST)
replies: text: ::Érdemes figyelni a romániai magyar sajtóra is. Én inkább azt tartom mérvadónak. Azok nevezik el a városokat, falvakat, akik ott élnek. Wikizoli vita 2024. május 14., 15:07 (CEST)
replies: text: :::Nekünk az akadémiai helyesírás a mérvadó. Abban pedig az utolsó szót ez idáig a 12. kiadást követő példatár, vagyis a 2017-es Magyar helyesírási szótár mondta ki. Pagony üzenet 2024. május 14., 15:28 (CEST)
thread_title:  Név
Vita:Spartak birkózó klub

message: Gyermekes fogalmazás és a szerb nyelvű Wikicikkben sem szereplő, komolytalan bejegyzések (pl. "Ferenc", "???")--Linkoman vita 2019. július 10., 08:36 (CEST)
thread_title:  Lektorálandó, mert... 

thread_title:  A törlési megbeszélés eredménye (2020. március)
Vita:Dárdai Palkó

message: a Palkóra kérlek hozz forrást. – Burumbátor Súgd ide! 2021. január 8., 09:27 (CET)
Szia!  Az apja is mindig mondja hogy Palkó,de sokan azt hiszik hogy becézi...azonkívül: Transfermarkt.com, blikk,index,csakfoci,stb....Vélhetőleg napokon belül felkerül az mlsz adatbankba is. Roxymatic 2021. január 8., 09:49 (CET)
Most volt egy tévés közvetítés (Újpest–Fehérvár), ahol Pálnak mondták, megemlítve, hogy bár sokan nevezik Palkónak, de hivatalosan Pál, és a csapat is kérte, hogy Pálnak hívják. Az MLSZ adatbankban szintén Pál. Zerind üzenőlap 2021. január 23., 21:36 (CET)
Láttam én is. Most megnéztem a munkáltatójának az oldalán is "Palkó"-nak írják...továbbá az összes közösségi oldalon is Palkóként szerepel...Remélem lesz hamarosan valami kézzelfogható dokumentum. Roxymatic 2021. január 24., 06:05 (CET)
   Sziasztok! Esetleg ez segíthet: „akit a német (és a magyar) média Palkóként különböztet meg az édesapjától“  – Mr. Tama vita 2021. január 25., 16:07 (CET)
replies: text: Köszöznjük :) Roxymatic 2021. január 27., 06:20 (CET)
És miért számít az, hogy a sportsajtó hogy hív valakit? Bozsik Cucu nevű cikk sincs a Wikin (még átirányítás sincs rá), a Puskás Öcsi sem a hivatalos Wiki cím, akkor miért kellene Palkónak lennie a cikk címének, a Wiki irányelveivel szembe menve? Megvan a rendes módszer arra, ha valakit ugyanúgy hívnak, mint az apja és a nagyapja, akik egyaránt rendelkeznek szócikkel. vampeare vita 2022. november 20., 22:25 (CET)
thread_title:  Palkó
Vita:Prajágrádzs

message: A Prayagraj hivatalos neve 2018-ban volt. Csakúgy, mint Madras és Chennai 1996. Ezt a cikket elhalasztják.
Hivatalos weboldal: https://prayagraj.nic.in/
Mikor szól? Tecumseh*1301 vita 2020. április 1., 09:51 (CEST)
replies: text: Valszi az illető (Tecumseh) nem tud magyarul. A lényeg hogy a város hiv. neve már nem Alláhábád. Beírva a cikkbe, de még a magyar kiejtése alapján kellene átírni. – M. V. ✉  2020. április 1., 10:18 (CEST)

text: És hogyan írná helyesen?--Tecumseh*1301 vita 2020. április 11., 14:26 (CEST)
Ogodej, megfelelő a magyar átírásban a Práyágráj (hindi: प्रयाग) név?? Szerintem nem.. – M. V. ✉  2020. november 7., 13:14 (CET)
Ami ide van írva hindiül, az csak Prajág vagy Prajága. Este bővebben, honnan jönnek a többi karakterek, telefonról nehéz. Ogodej  vitalap 2020. november 8., 03:20 (CET)

text: Megvan. Az eredeti प्रयागराज a hindi cikkből, ami átírva Prajágrádzs. Ogodej  vitalap 2020. november 8., 03:28 (CET)
replies: text: :  Kösz, sejtettem a cirill átírások alapján. Javítva a lapon. – M. V. ✉  2020. november 8., 04:32 (CET)
thread_title:  Prayagraj = igazi név
Vita:Örnsköldsvik

message: Szinte soha nem mondják a várost teljes nevén, mindig Ö-viknek mondják. Fel kéne tüntetni, sőt akár a szócikkben is lehetne használni a teljes alak helyett, mert nem mondja soha senki úgy. Adam bozso vita 2020. október 26., 22:28 (CET)
thread_title:  Ö-vik
Vita:Zápszony

message: Ellentmondások az első említés évében:
 Zápszonyt az írott források 1271-ben említik először mint királyi birtokot.
  1388-ban Sabsol néven említik először
Jó volna tisztázni.
thread_title:  1271 vagy 1388[[Szerkesztő:Pe-Jo|Pe-Jo]] <sup>[[Szerkesztővita:Pe-Jo|vita]]</sup> 2018. április 16., 12:06 (CEST)
Vita:Zinder

message: Nem kellene átírni?
Mamadou Musztafa: 2000-2011 (ó szerepel a szócikkben). 
Ábubákár Szanda Oumarou: 2011–napjainkig
Forrás: a szultánságról szóló angol wiki cikk. https://en.wikipedia.org/wiki/Sultanate_of_Damagaram Balabenc vita 2023. november 27., 13:55 (CET)
thread_title:  A szultánság jelenlegi uralkodója
Vita:Xanadu

message: Stiláris ellenőrzésre van szükség pl. úgy kezd mondatokat, hogy "és", "azonban". Ezt szóban nyugodtan, de nem méltó egy lexikonhoz.--Linkoman vita 2019. szeptember 8., 12:31 (CEST)
replies: text: : Igen. Közmondásosan "és"-sel csak olyan bunkók kezdenek mondatot, mint például Arany János vagy Petőfi Sándor. :o) ZorróAszter vita 2020. október 11., 21:29 (CEST)
Azért a cikk stílusáról minden eszembe jutna, csak Petőfi meg Arany nem... Alensha 2020. október 11., 21:50 (CEST)

text: Mintha bizony én azt mondtam volna például, hogy ez a cikk vetekszik Arany János balladáival. :o) De ha konkrétan megmondod, hogy mi a baj, akkor szívesen kijavítom akár én is. Vagy ha mutatsz egy cikket, ami szerinted jó, akkor igyekszem átalakítani aszerint. Mondhatsz sajátot is, nem fogom szerénytelenségnek venni. Nekem hiányzott, hogy nincs cikk Xanaduról. És a mostanában sugárzott dokumentumfilm szerint is nagyon kevés az adat róla. Az ásatások is csak nemrég kezdődtek. Üdv: ZorróAszter vita 2020. november 3., 13:27 (CET)
thread_title:  Lektorálandó, mert...
Vita:Varga János (egyértelműsítő lap)

message: Nem találtam a listában a képen szereplő nevet. - - Globetrotter19 vita 2017. november 4., 23:03 (CET)
replies: text: Beírtam a listába. – Holdkóros vita 2019. március 9., 03:26 (CET)
thread_title:  Varga János
Vita:Rónai András (színművész)

message: Rónai Andrást 2005-ben eltemették.http://www.kultura.hu/szinhaz/eltemettek-ronai-andras.Viszont a 'Google' szerint a 'Sófár' nevű lapban az olvasható, hogy idén tavasszal halt meg:„Meghalt Rónai András | Sófár regi.sofar.hu › JNA24 médiafigyelő Translate this page Apr 29, 2018 - Forrás: Népszava. Tel-Avivban csütörtökön reggel elhunyt Rónai András színész. ... Több izraeli és magyar állami kitüntetést kapott. Az utóbbi...”– Holdkóros vita 2018. december 29., 20:33 (CET)
 szerintem valamit elnéztél. Itt olvasható a fentebb általad idézett halálhír, a dátumozás 2005. április 29. – Regasterios vita 2019. április 11., 14:18 (CEST)
thread_title:  Eltemették 

message: A cikkből nemcsak az nem derül ki, hogy életének 3/4 pályájának 9/10-része Izraelben volt, hanem még az ott használt neve sem.– Holdkóros vita 2018. december 30., 20:40 (CET)
Ebből megírhatod, ha van türelmed hozzá. Gyurika vita 2018. december 30., 20:52 (CET)
replies: text: :Nem lesz könnyű: Mindjárt így kezdődik: „(Bp., 1932........... színész, rendező. Tízéves korában kezdett szerepelni Lakner Artúr gyermekszínházában. TÍZÉVESEN játszotta Ficsur szerepét Radványi Géza Valahol Európában c. filmjében.” A film 1947-ben készült... akkor ő 15 éves volt....... Ha a többi adat-szöveg is ilyen megbízható, akkor... Ebben egyébként sem szerepel az Izreálban használt neve. – Holdkóros vita 2018. december 30., 21:27 (CET)
thread_title: Horror

thread_title: Jegyzetek
Vita:2084 (album)

message: Az átirányítást meg kell szüntetni. Kell egy egyértelműsítő lap erről, de a 2084-nek nem oda kell irányulnia. 2084  kiegészítés nélkül az évszámot kell, hogy jelentse. K. Ákos 1956-os nagylemezével is így kell bánni. – Holdkóros vita 2018. április 26., 05:25 (CEST)
thread_title:  Átirányítás